Skabelondiskussion:Velkommen/Arkiv

message: Hensigten med denne skabelon er at have en nem og ensartet måde at få indsat en fornuftig velkomst til nye brugere. Der mangler i mine øjne noget mere tekst, men jeg kan ikke lige finde på en passende formulering, så tilføj endelig :-) -- /Wegge (diskussion) 5. apr 2005 kl. 21:07 (CEST)
replies: text: * Godt initiativ! Det eneste ekstra jeg lige kan komme i tanker om er måske "God arbejdslyst" eller anden lignende opfordring. - Mark jensen 5. apr 2005 kl. 21:13 (CEST)

message: Hvad med at nøjes med følgende:
----
Velkommen!
Hej og velkommen til Wikipedia. Vi takker dig for dine bidrag, og håber at du vil vende tilbage. Her er nogle gode links at starte med:
* Kom hurtigt i gang
* Hvordan redigerer jeg en side
* Hvordan en artikel skal se ud (stilmanual)
Du bør beskrive dine ændringer i beskrivelsesfeltet og bruge forhåndsvisning inden ændringerne gemmes permanent.
----
Rune Magnussen 9. sep 2005 kl. 22:13 (CEST)
replies: text: Jeg foreslår følgende tekster: :

text: Hej og velkommen til Wikipedia. Vi er glade for at se dig, og for at du vil bidrage til projektet. Hvis du er i tvivl om, hvordan du skal gribe det an, er der lidt startinformation ved at følge disse links:

text: -(De tre links)

text: Du kan også bare gå i gang, for derved lærer du hurtigt, hvad du bør gøre. Wikipedia er iøvrigt opbygget, så du slet ikke kan komme til at ødelægge noget, selvom du gør noget forkert. Alt kan bringes tilbage til, hvordan det var før, og det er der nogen, som sørger for.

text: Skulle du gå i stå og ikke kunne finde vejledning, så er der flere måder at få hjælp på. Den allersimpleste er at trykke på "min diskussion" i øverste linie, vælge rediger og skrive et spørgsmål. Så udfylder du ruden "Beskrivelse" forneden og trykker på knappen "Gem side" lige nedenunder. Inden for kort tid vil du sikkert se, at der på din skærm står, at du har fået svar.

text: Det vigtigste er at udfylde feltet "Beskrivelse", for indholdet af det kan ses af alle, så vi véd, hvad der sker.

text: Rigtig god fornøjelse! --Sir48 (Thyge) 9. sep 2005 kl. 22:33 (CEST)
replies: text: :God formulering, men jeg synes ikke "God fornøjelse" skal med. Hvis man laver velkomst til en bruger, som har begået grove fejl som at uploade andres materiale er det nemmere at flette formaninger ind, hvis der ikke er en afslutning. --Rune Magnussen 9. sep 2005 kl. 22:41 (CEST)

text: Enig i, at den linie ikke skal med i skabelonen. "Indsætteren" skriver den selv - eller noget andet. --Sir48 (Thyge) 9. sep 2005 kl. 23:05 (CEST)
Det er da ligepludselig blevet den ømmeste velkomst man kunne finde på. At man laver en personlig besked under linkene er da bare ren høflighed, men som det er nu er den "personlige besked" blevet standardiseret (og at man ikke kan skelne den fra en virkelig personlig besked). Jeg ser den her velkomst præcis som folk der sender et kopieret "personlig" brev hjem til folk fra udlandsophold. Jeg vil have de upersonlige links tilbage. --Anjoe (Anders) 15. sep 2005 kl. 13:38 (CEST)

text: Nej, den er ikke blevet ømmere, end den var i forvejen. Derimod indeholder den nu noget vejledning, som ikke var der tidligere til trods for de mange links. --Sir48 (Thyge) 15. sep 2005 kl. 14:00 (CEST)
replies: text: :Teksten er for lang, for pædagoisk, for påtaget venlig og alt for basal. Dette er en velkomst beregnet på registrede bruger, ikke for folk, der rammer Wikipedia for første gang. Derudover er der ingen adskillelse af standardteksten og den personlige tekst som man evt. tilføjer selv. --Anjoe (Anders) 15. sep 2005 kl. 14:47 (CEST)
thread_title:  Beskæring 

message: Med al respekt for folk der taler om "sociale netværk" og andre udtryk med rod i den hjernehalvdel jeg ikke har. I er i gang med at løse det forkerte problem. Problemet er ikke at gøre velkomsten så indsmigrende at enhver idiot føler sig opfordret til at redigere et eller andet. Dem har vi i forvejen nok af i skoletiden. Probvlemet er at lave en velkomst der får folk med konkret viden til at bidrage med den. Så hvis der endelig skal håndholdes, vil jeg foretrække at fokus blev skruet ind på hvordan man finder en artikel om emne X, og noget om kvalitetsarbejdet. Elitært? Ja, men det er altså et leksikon vi er ved at skrive. --  Anders Wegge Jakobsen (diskussion) 15. sep 2005 kl. 16:21 (CEST)
thread_title:  Husk lige at det er et leksikon 

message: Skabelonen rulles tilbage til før beskæringen og den nye tekst, da man har glemt, at en omfattende redigering ændrer med tilbagevirkende kraft alle tidligere velkomster og muligvis forvirrer diverse tidligere noter og lign. til velkomsterne. En {{subst:Velkommen2}} oprettes til erstatning, og en evt. diskussion fortsættes der. --Anjoe (Anders) 15. sep 2005 kl. 15:46 (CEST)
thread_title: Tilbagerulning

message: I lyset af Diskussion:Linda Nørgaard synes jeg, at vi skylder at gøre nye brugere opmærksom på, at det på WP er forbudt at skrive om sig selv - det kan man ikke gå ud fra, at folk ved på forhånd. Jeg forslår derfor, at den nuværende linje
 * Skriv Wikipedia fra et neutralt synspunkt
udbygges til
 * Skriv Wikipedia fra et neutralt synspunkt
 (og undlad at skrive om dig selv)
eller noget i den stil. --Pinnerup 21. jan 2006 kl. 01:04 (CET)
replies: text: Det er måske fint nok, men er pointen egentligt ikke bare at det hører ind under de mange ting som Wikipedia:Hvad Wikipedia ikke er? Der er således der også allerede et punkt der hedder "reklame og selvpromovering" (men vedledningen kunne selvfølgelig godt trænge til at blive strammet op). --Anjoe (Anders) 21. jan 2006 kl. 04:35 (CET)
thread_title: Autobiografi

message: Jeg har tilføjet Kvalitetsoffensiven til velkomsten. --Lhademmor 11. apr 2006 kl. 13:34 (CEST)
thread_title: Kvalitetsoffensiven